**- NACRT PRIJEDLOGA ZA JAVNO SAVJETOVANJE-**



REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA: 024-01/22-01/-----------------

URBROJ: 2140-30-01/05-22-1

Veliko Trgovišće,

Na temelju članka 289. Zakona o socijalnoj skrbi (“Narodne novine”, broj 18/22. i 46/22.) i članka 35. Statuta općine Veliko Trgovišće („Službeni glasnik KZŽ“ broj: 23/09., 08/13, 06/18, 17/20, 8/21, 30/21 – proč.tekst) Općinsko vijeće općine Veliko Trgovišće na ---------. sjednici održanoj dana ----------- 2022. godine donijelo je

**O D L U K U**

**O SOCIJALNOJ SKRBI**

I OPĆE ODREDBE

Članak 1.

Ovom se Odlukom utvrđuju prava iz socijalne skrbi koja osigurava općina Veliko Trgovišće (u daljnjem tekstu: Općina), uvjeti ostvarivanja prava iz socijalne skrbi, korisnici socijalne skrbi, nadležnost i postupak za ostvarivanje tih prava.

Članak 2.

Poslove vezane za ostvarivanje prava iz socijalne skrbi propisano ovom Odlukom obavlja Jedinstveni upravni odjel (u daljnjem tekstu: Odjel) ukoliko ovom Odlukom nije drugačije određeno.

Članak 3.

Prava iz socijalne skrbi utvrđena ovom Odlukom ne mogu se ostvariti na teret Općine ukoliko je zakonom ili drugim propisom određeno da se ta prava ostvaruju prvenstveno na teret Proračuna Republike Hrvatske te drugih pravnih ili fizičkih osoba.

Članak 4.

Sredstva za ostvarivanje prava iz socijalne skrbi propisana ovom Odlukom osiguravaju se u Proračunu Općine, ako zakonom nije uređeno drugačije.

Program raspodjele sredstava za ostvarivanje prava iz socijalne skrbi (u daljnjem tekstu; Plan) za svaku godinu donosi Općinsko vijeće prilikom donošenja Proračuna Općine.

Broj korisnika ili visina novčane pomoći i obuhvat socijalnih prava utvrđenih ovom Odlukom mogu se ograničiti, ovisno o raspoloživosti Proračunskih sredstava, osim u slučaju ostvarivanja prava iz socijalne skrbi na koje je Općina obvezna Zakonom.

Članak 5.

Prava socijalne skrbi utvrđena ovom Odlukom ne mogu se prenositi na drugu osobu ili nasljeđivati.

Korisnik može istodobno ostvariti više pojedinačnih prava odnosno oblika pomoći iz ove Odluke, ako njihovo istodobno ostvarivanje ne proturječi svrsi za koju je ostvarivanje namijenjeno, izuzev ako ovom Odlukom nije drugačije određeno.

Članak 6.

Poslove ili dio poslova u ostvarivanju prava iz socijalne skrbi propisanih ovom Odlukom, Općina može povjeriti pravnoj ili fizičkoj osobi ovlaštenoj za obavljanje tih poslova na osnovu ugovora.

II KORISNICI SOCIJALNE SKRBI

Članak 7.

Pojam korisnika socijalne skrbi ( u daljnjem tekstu: Korisnik) određen je Zakonom o socijalnoj skrbi (u daljnjem tekstu: Zakonom) i ovom Odlukom.

Izrazi koji se koriste u ovoj Odluci, a imaju rodno značenje odnose se jednako na muški i ženski rod.

Članak 8.

Naknade i usluge u sustavu socijalne skrbi, pod uvjetima propisanim Zakonom i ovom Odlukom, mogu se priznati ili odobriti:

1. hrvatskom državljaninu s prebivalištem na području Općine,

2. strancu sa stalnim boravkom i dugotrajnim boravištem na području Općine,

3. osobi bez državljanstva s privremenim i stalnim boravkom i dugotrajnim boravištem na području Općine, u koliko ispunjavaju uvjete za:

- ostvarivanje prava na naknadu za troškove stanovanja određene Zakonom

- ostvarivanje ostalih pomoći određene ovom Odlukom.

III NAKNADE U SUSTAVU SOCIJALNE SKRBI

Članak 9.

Naknade u sustavu socijalne skrbi, u smislu ove Odluke su:

1. Naknada za troškove stanovanja

2. Jednokratna novčana naknada obiteljima/samcu slabijeg imovinskog stanja

3. Jednokratna novčana naknada za novorođeno dijete

4. Subvencioniranje troškova smještaja djece u dječjem vrtiću

5. Pomoć za troškove prehrane u školskoj kuhinji

6. Pomoć za troškove prijevoza učenika i studenata

7. Subvencioniranje troškova nabave radnih bilježnica za učenike osnovne škole

8. Učeničke i studentske stipendije

9. Pomoć u obiteljskim paketima

10. Drugi oblici pomoći utvrđeni programom javnih potreba.

Pomoć i visina pomoći iz stavka 1. točke 2. do 10. ovog članka ostvarivati će se u skladu sa proračunskim mogućnostima Općine za tekuću godinu.

Članak 10.

Pravo na pomoć iz članka 22, 24. i 31. ne mogu ostvariti samci ili članovi obitelji koji:

- mogu sami sebe uzdržavati,

- ne žele tražiti uzdržavanje od osobe koja ih je dužna uzdržavati na temelju propisa o obiteljskim odnosima, osim ako nadležni Zavod utvrdi da zakonski obveznik uzdržavanja nije u mogućnosti davati uzdržavanje,

- ne žele ostvariti uzdržavanje na temelju sklopljenog ugovora o doživotnom ili dosmrtnom uzdržavanju, a nisu pokrenuli postupak za raskid tog ugovora,

- mogu osigurati uzdržavanje po drugoj osnovi,

- imaju u vlasništvu ili suvlasništvu stan, kuću ili drugi objekt koji ne služi njemu ili članu obitelji za podmirenje osnovnih stambenih potreba,

- su u razdoblju od godine dana prije podnošenja zahtjeva prodali, darovali ili se odrekli prava na nasljeđivanje nekretnine i druge imovine, ako su time mogli ostvariti sredstva za podmirenje osnovnih životnih potreba u vrijeme podnošenja zahtjeva,

- da su radno sposobni, a odbiju sudjelovati u radu za opće dobro koje organizira Općina.

Članak 11.

Smatra se da u smislu članka 10. ove Odluke osoba može sama sebe uzdržavati ako sredstva za podmirenje osnovnih životnih potreba može ostvariti svojim prihodima ili imovinom koja ne služi njoj niti članovima njezine obitelji za podmirenje osnovnih životnih potreba te od obveznika uzdržavanja ili na drugi način.

Članak 12.

Smatra se da u smislu članka 10. ove Odluke osoba može sama sebe uzdržavati ako nije uredno prijavljena nadležnoj službi za zapošljavanje ili ako je prijavljena kod Službe za zapošljavanje, a u razdoblju od šest mjeseci prije pokretanja postupka odbije ponuđeno zaposlenje, odnosno ako ima prilike makar privremenim, sezonskim, povremenim i sličnim poslovima ostvariti sredstva za podmirenje osnovnih životnih potreba ili ostvariti druge prihode.

Članak 13.

Odredbe iz članka 12. ove Odluke ne odnose se na:

1. osobu kojoj nedostaje najviše pet godina do stjecanja prava na starosnu mirovinu prema propisu kojim se uređuje mirovinsko osiguranje,

2. dijete nakon navršene 15. godine dok se redovito školuje, a najduže do navršene 26. godine,

3. trudnicu i rodilju do šest mjeseci nakon poroda, roditelja koji čuva i odgaja dijete do godinu dana, blizance do tri godine ili ima troje i više djece do navršenih deset godina te roditelja koji koristi posvojiteljski dopust,

4. osobu kojoj je utvrđena privremena nezapošljivost prema zakonu kojim se uređuje profesionalna rehabilitacija i zapošljavanje osoba s invaliditetom,

5. nezaposlenog člana kućanstva bez prihoda koji skrbi za dijete ili za odraslog člana obitelji koji nije sposoban skrbiti o sebi, ako takav način skrbi nadomješta institucionalnu skrb po propisima o socijalnoj skrbi,

6. nezaposlenog člana kućanstva koji skrbi za dijete predškolske dobi, kojemu skrb nije moguće osigurati uz pomoć treće osobe ili u odgojno-obrazovnim ustanovama.

Članak 14.

Samac ili obitelj koji su ostvarili sredstva prodajom imovine ili su darovali svoju imovinu ne mogu ostvariti pravo na pomoć iz članka 9. stavak 1. točka 2., 9. i 10. za razdoblje za koje iznos pomoći odgovara visini osnovice za plaćanje poreza na promet nekretnina, osim ako im u tom razdoblju budu ugroženi život i zdravlje zbog nemogućnosti zadovoljavanja osnovnih životnih potreba

A). PRAVA TEMELJEM ZAKONA O SOCIJALNOJ SKRBI

1. Naknada za troškove stanovanja

Članak 15.

Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Pravo na naknadu za troškove stanovanja može ostvariti samac ili kućanstvo pod uvjetima propisanim Zakonom, ako plaćanje troškova stanovanja ne ostvaruje po drugoj osnovi.

Troškovi stanovanja u smislu ove Odluke odnose se na najamninu, komunalnu naknadu, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.

Općina osigurava u svom Proračunu sredstva za ostvarivanje prava na podmirenje troškova stanovanja pod uvjetima i na način propisan Zakonom.

Iznimno od prethodnog stavka , troškovi stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.

Naknada za podmirenje troškova stanovanja, osim prava na naknadu za troškove ogrijeva korisnicima koji se griju na drva, može se priznati i korisnicima koji ne ostvaruju pravo na zajamčenu minimalnu naknadu, ako se u postupku pokrenutom po zahtjevu stranke utvrdi da podnositelj zahtjeva/kućanstvo troškove stanovanja ne može podmiriti iz vlastitih prihoda ili drugih izvora.

Članak 16.

Pravo na naknadu za troškove stanovanja priznaje se mjesečno u skaldu sa odredbama Zakona i ove Odluke

Pravo na naknadu za troškove stanovanja realizira se na način da Općina djelomično ili u potpunosti, temeljem priloženih računa, podmiri izravno ovlaštenoj pravnoj ili fizičkoj osobi koja je pružila uslugu, u ime i za račun korisnika zajamčene minimalne naknade, osim naknade troškova grijanja korisnicima koji se griju na drva koja se isplaćuje direktno korisniku u slučaju da isti nije u mogućnosti predočiti račun.

Članak 17.

## Zamolba za ostvarivanje prava na naknadu za troškove stanovanja podnosi se Jedinstvenom upravnom odjelu.

## Uz zamolbu za ostvarivanje prava na naknadu za troškove stanovanja potrebno je priložiti presliku rješenja Hrvatskog zavoda za socijalni rad (u daljnjem tekstu: Zavod) o priznatom pravu na zajamčenu minimalnu naknadu, presliku osobne iskaznice, presliku nepodmirenih računa na ime troškova stanovanja, druge dokaze o ispunjavanju kriterija iz ove Odluke po ocjeni Odjela.

Članak 18.

Pravo na oslobođenje od plaćanja komunalne naknade ima korisnik zajamčene minimalne naknade.

Pravo na oslobođenje od plaćanja komunalne naknade može ostvariti i vlasnik odnodno korisnik stambenog prostora koji nije korisnik zajamčene minimalne naknade u koliko ispunjava uvjete propisane posebnim zakonom i općim aktom kojim se uređuje obveza plaćanja komunalne naknade.

Članak 19.

Naknada za podmirenje troškova vodnih usluga – za potrošenu vodu, ima korisnik zajamčene minimalne naknade.

Pravo na naknade za podmirenje troškova vodnih usluga – za potrošenu vodu može ostvariti i vlasnik odnodno korisnik stambenog prostora koji nije korisnik zajamčene minimalne naknade u koliko nema sredstava za podmirenje osnovnih životnih potreba niti ih može ostvariti u visini propisanoj člancima 27.stavak 2. i 3. Zakona o socijalnoj skrbi.

Osobe iz stavka 1. i 2. ovog članka naknadu za podmirenje troškova vodnih usluga – za potrošenu vodu mogu u slijedećim iznosima:

- samac u iznosu do 40,00 kuna mjesečno,

- dvočlana obitelj u iznosu do 50,00 kuna mjesečno ,

- tročlana i višečlana obitelji u iznosu do 70,00 kuna mjesečno.

Članak 20.

Naknada za podmirenje troškova vodnih usluga – za odvodnju, ima korisnik zajamčene minimalne naknade.

Pravo na naknade za podmirenje troškova vodnih usluga – odvodnju može ostvariti i vlasnik odnodno korisnik stambenog prostora koji nije korisnik zajamčene minimalne naknade u koliko nema sredstava za podmirenje osnovnih životnih potreba niti ih može ostvariti u visini propisanoj člancima 27.stavak 2. i 3. Zakona o socijalnoj skrbi.

Osobe iz stavka 1. i 2. ovog članka naknadu za podmirenje troškova vodnih usluga – za odvodnju mogu u slijedećim iznosima:

- samac u iznosu do 30,00 kuna mjesečno,

- dvočlana obitelj u iznosu do 40,00 kuna mjesečno,

- tročlana i višečlana obitelji u iznosu do 50,00 kuna mjesečno.

Članak 21.

Prvo na ostavrivanje pomoći u podmirenju troškova koji su nastali zbog radova na povećanju energetske učinkovitosti zgrade ostvaruju korisnici zajamčene minimalne naknade temeljem posebne odluke Općinskog načelnika.

B) OSTALA PRAVA

Članak 22.

Samcu ili kućanstvu koji nemaju dovoljno sredstava za podmirenje osnovnih životnih potreba može se priznati pravo na pomoć za podmirenje troškova električne energije.

Pomoć za podmirenje troškova električne energije korisnik ostvaruje u mjesečnom iznosu ako nema sredstava za podmirenje osnovnih životnih potreba niti ih mogu ostvariti u visini propisanoj člancima 27.stavak 2. i 3. Zakona o socijalnoj skrbi, i to u slijedećim iznosima:

- samac u iznosu do 50,00 kuna,

- dvočlana obitelj u iznosu do 70,00 kuna,

- tročlana i višečlana obitelj u iznosu do 90,00 kuna.

Članak 23.

Postupak za priznavanje prava iz članka 22. pokreće se na zahtjev stranke.

Uz zamolbu za ostvarivanje prava iz članka 22. potrebno je priložiti presliku osobne iskaznice, presliku nepodmirenih računa na ime potrošene struje, podatke o članovima zajedničkog kućanstva i dokaz o iznosu mjesečnih prihoda za sve punoljetne članove kućanstva, druge dokaze o ispunjavanju kriterija iz ove Odluke po ocjeni Odjela.

Jednokratna novčana pomoć

Članak 24.

Jednokratna pomoć, kao poseban oblik novčane ili materijalne pomoći, može se odobriti samcu ili obitelji koji su se našli u položaju trenutačne materijalne ugroženosti iz razloga na koje nisu mogli, odnosno ne mogu utjecati, te radi toga nisu u mogućnosti podmiriti neke osnovne životne potrebe (kao što su rođenje ili školovanje djeteta, bolest ili smrt člana obitelji, prirodne nepogodne, prekid radnog odnosa, nabavka neophodne odjeće obuće, živežnih namirnica, lijekova i drugo).

Jednokratna pomoć odobrava se odlukom Općinskog načelnika u novcu ili naravi.

Jednokratne pomoći mogu se odobravati do visine sredstava osiguranih u proračunu Općine, odnosno Programu socijalnih potreba.

Zahtjevu za jednokratnu novčanu pomoć prilaže se dokumentacija utvrđena člankom 23. stavak 2. ove Odluke.

Jednokratna novčana pomoć za novorođeno dijete

Članak 25.

Jednokratna novčana pomoć za novorođeno dijete ostvaruje se u iznosu od:

- 3.000, 00 kn za dijete koje je rođeno kao prvo ili drugo dijete u obitelji,

- 5.000,00 kn za dijete koje je rođeno kao treće i svako daljnje.

Ovisno o visini sredstava planiranih Proračunom i Programom socijalnih potreba Općinski načelnik može posebnom odlukom utvrditi drugi iznos pomoći od iznosa iz stavka 1. Ovog članka.

Subvencioniranje troškova smještaja djece u dječjem vrtiću

Članak 26.

Pravo na subvencioniranje troškova boravka djece u jaslicama i vrtićima ostvaruje se sukladno odredbama Odluke o mjerilima za financiranje javnih potreba u djelatnosti predškolskog odgoja.

Pomoć za troškove prehrane u školskoj kuhinji

Članak 27.

Pomoć za troškove prehrane učenika u osnovnoj školi može ostvariti učenik koji živi u težim socijalnim i zdravstvenim prilikama, koji je član obitelji korisnika zajamčene minimalne naknade, učenik iz obitelji s troje ili više djece koji se nalaze na redovnom školovanju, učenik smješten u udomiteljskoj obitelji.

Pomoć se ostvaruje prema prijedlogu Osnovne škole, a odlukom Općinskog načelnika u okviru novčanih sredstava planiranih Proračunom i Programom socijalnih potreba.

Pomoć za troškove prijevoza učenika i studenata

Članak 28.

Pomoć za troškove prijevoza mogu ostvariti učenici osnovne škole sukladno DPS, učenici srednjih škola i redoviti studenti koji imaju prebivalište na području Općine, a u skladu sa posebnom odlukom Općinskog načelnika.

Subvencioniranje troškova nabave radnih bilježnica za učenike osnovne škole

Članak 29.

Subvencioniranje troškova nabave radnih bilježnica za učenike osnovne škole odobrava se posebnom odlukom Općinskog načelnika.

Učeničke i studentske stipendije

Članak 30.

Pravo na stipendije ostvaruju učenici srednjih škola i studenti koji imaju prebivalište na području Općine u skladu sa Pravilnikom o utvrđivanju kriterija i postupku za dodjelu stipendija učenicima srednjih škola i studentima s područja Općine.

Pomoć u obiteljskim paketima

Članak 31.

Pravo na pomoć u obiteljskim paketima ostvaruje se podjelom obiteljskih paketa koji sadrže: namirnice, sredstva za čišćenje i održavanje osobne higijene.

Pravo na pomoć u obiteljski paketima mogu ostvariti korisnici čije su materijalne i socijalne prilike posebno ugrožene.

Drugi oblici pomoći utvrđeni programom javnih potreba

Članak 32.

Na temelju posebne odluke Općinskog načelnika mogu se odobriti i drugi oblici socijalne pomoći u skladu sa osiguranim sredstvima u Proračunu Općine i Programu socijalnih potreba.

IV NADLEŽNOST I POSTUPAK

Članak 33.

Postupak za priznavanje prava propisanih ovom Odlukom pokreće se na zahtjev stranke ili po službenoj dužnosti

Postupak za odobrenje pomoći po ovoj Odluci pokreće se zahtjevom koji se podnosi Jedinstvenom upravnom odjelu ( u daljnjem tekstu: Odjel), osim za prava utvrđena u članku 9. stavak 1. točka 4. i 5. ove Odluke.

Zahtjev za ostvarivanje prava iz članka 9. stavak 1. točka 4. podnosi se Dječjem vrtiću Rožica V.Trgovišće, a zahtjev za ostvarivanje prava iz točke 5. stog članka podnosi se Osnovnoj školi Veliko Trgovišće.

Zahtjev može podnijeti korisnik prava, punoljetni član domaćinstva, skrbnik, udomitelj ili Zavod.

Rješenje o priznavanju prava iz ove Odluke donosi se u roku od u roku od 15 dana od dana podnošenja urednog zahtjeva ili pokretanja postupka po službenoj dužnosti, ako nije potrebno provoditi ispitni postupak, odnosno u roku od 30 dana ako se provodi ispitni postupak.

O zahtjevu za ostvarivanje prava odnosno pomoći propisanih ovom Odlukom u prvom stupnju odlučuje rješenjem Odjel, ukoliko ovom Odlukom nije drugačije određeno.

O žalbi protiv rješenja Odjela odlučuje nadležno upravno tijelo Krapinsko zagorske županije.

Članak 34.

Uz zahtjev za ostvarivanje prava iz socijalne skrbi, kao i tijekom korištenja prava, podnositelj je dužan dostaviti odnosno predočiti tijelu koje vodi postupak, odgovarajuće isprave odnosno dokaze potrebne za ostvarivanje prava.

Odjel može odlučiti da se posebno ispituju relevantne činjenice i okolnosti od kojih zavisi ostvarivanje pojedinačnog prava, posjetom obitelji podnositelja zahtjeva ili na drugi odgovarajući način.

Članak 35.

Ostvarivanje prava u pravilu započinje teći od prvog dana sljedećeg mjeseca nakon podnošenja zahtjeva.

Iznimno, ostvarivanje prava može se odobriti i za mjesec u kojem je podnesen zahtjev.

Članak 36.

U tijeku ostvarivanja prava korisnik je, u pravilu, dužan svaka tri mjeseca, a najmanje jednom godišnje, dostaviti odnosno predočiti odgovarajuće isprave odnosno dokaze o kojima ovisi daljnje ostvarivanje prava, ukoliko ovom Odlukom nije određen kraći rok.

Odjel može, radi preispitivanja osnovanosti ostvarivanja prava (revizija) utvrditi i kraći rok od roka određenog u prethodnom stavku ovog članka.

Ako se promijene okolnosti o kojima ovisi ostvarivanje pojedinog prava iz socijalne skrbi, Odjel će donijeti novo rješenje.

Korisnik je dužan Odjelu prijaviti svaku promjenu činjenica koje utječu na ostvarivanje prava propisanih ovom Odlukom, u roku od 8 dana od dana nastanka promjene.

U slučaju smrti korisnika prava, pravo prestaje s danom smrti, donosi se rješenje o ukidanju rješenja kojim je pravo priznato i utvrđuje se prestanak prava.

Članak 37.

Korisnik kojemu je odobrena socijalna skrb po ovoj Odluci u vidu pomoći za podmirenje troškova stanovanja, dužan je davati točne podatke o svim svojim redovitim i drugim prihodima, nekretninama ili drugoj imovini, te mora omogućiti upravnom tijelu Općine uvid u svoje prihode i imovno stanje, te u roku od osam dana prijaviti svaku promjenu koja utječe na ostvarivanje ili na visinu pomoći.

U protivnom, ili ako se utvrdi da je korisnik dao netočne podatke, nadležno upravno tijelo će donijeti rješenje o ukidanju rješenja o odobravanju prava.

V RAD ZA OPĆE DOBRO BEZ NAKNADE

Članak 38.

Općina je dužna organizirati rad za opće dobro bez naknade za radno sposobne i djelomično radno sposobne samce ili članove kućanstva koji su korisnici prava na zajamčenu minimalnu naknadu te snositi troškove za provedbu rada za opće dobro i zaštite na radu.

Rad za opće dobro bez naknade izvršava se na temelju ugovora kojim se određuje trajanje rada, mjesto obavljanja rada, opseg i vrsta posla.

Radno sposoban i djelomično radno sposoban samac ili član kućanstva koje je korisnik prava na zajamčenu minimalnu naknadu dužan je odazvati se pozivu Općine za sudjelovanje u radovima za opće dobro bez naknade.

Odredba stavka 3. ovoga članka ne odnosi se na osobe iz članka 26. Zakona o socijalnoj skrbi.

U radovima za opće dobro bez naknade osobe iz stavka 3. ovoga članka mogu sudjelovati od 60 do 90 sati mjesečno.

Na rad za opće dobro, osim korisnika prava na zajamčenu minimalnu naknadu mogu se pozvati i korisnici iz članka 22. i 24. ove Odluke.

Korisnici iz prethodnog stavka za svakih 300,00 kuna odobrene pomoći na mjesečnoj razini, obvezan je odraditi osam sati rada za opće dobro.

Ukoliko osobe iz stavka 6. ovog članka neopravdano odbiju sudjelovati u navedenim radovima, u tekućoj kalendarskoj godini gube pravo radi kojeg su bili pozvani na rad za opće dobro.

VI PRIJELAZNE I ZAVRŠNE ODREDBE

Članak 39.

Na pitanja koja nisu regulirana ovom Odlukom odgovarajuće se primjenjuju odredbe Zakona o socijalnoj skrbi.

Članak 40.

Danom stupanja na snagu ove Odluke prestaje važiti Odluka o socijalnoj skrbi (“ Službeni glasnik Krapinsko zagorske županije“ broj: 21/12. i 19/2016.)

Članak 41.

Korisnik prava na naknadu za podmirivanje troškova stanovanja priznatog na temelju Odluke o socijalnoj skrbi („Službeni glasnik Krapinsko zagorske županije“ broj: 21/12. i 19/16.) zadržava priznato pravo i nakon stupanja na snagu ove Odluke dok Odjel rješenjem ne utvrdi ispunjava li uvjete za priznavanje prava na naknadu za troškove stanovanja.

Članak 42.

Ostala prava priznata na temelju Odluke o socijalnoj skrbi (“Službeni glasnik Krapinsko zagorske županije“ broj: 21/12. i 19/16.) a čije ostvarivanje traje na dan stupanja na snagu ove Odluke ostaju na snazi do dana nastanka promijenjene okolnosti koja utječe na priznavanje prava sukladno odredbama ove Odluke.

Članak 43.

Novčani iznosi utvrđeni ovom Odlukom preračunavaju se u euro po tečaju 7,53450, od dana uvođenja eura kao službene valute u Republici Hrvatskoj.

Članak 44.

Ova Odluka stupa na snagu osmog dana od dana objave u “ Službenom glasniku Krapinsko zagorske županije“.

PREDSJEDNICA

OPĆINSKOG VIJEĆA

Štefica Kukolja, inž.građ.

O B R A Z L O Ž E N J E uz Nacrt Odluke o socijalnoj skrbi općine Veliko Trgovišće

Zakonom o socijalnoj skrbi („Narodne novine“ br. 18/22 i 46/22) utvrđeno je da su jedinice lokalne samouprave u svom proračunu dužne osiguravati sredstva za potrebe socijalne skrbi, a prvenstveno osiguravati naknadu za troškove stanovanja osim dijela troškova stanovanja koji se odnosi na troškove ogrjeva korisnika koji se griju na drva za koje se sredstva osiguravaju u državnom proračunu. Osim naknade za troškove stanovanja jedinice lokalne samouprave mogu u većem opsegu pružati i druge vrste naknada te u tom slučaju propisuju uvjete i način njihova ostvarivanja njihovim općim aktom, ako u svom proračunu imaju za to osigurana sredstva. Budući je na snagu stupio novi Zakon o socijalnoj skrbi, predlaže se donošenje nove Odluke o socijalnoj skrbi usklađene s novim Zakonom o socijalnoj skrbi, kojom će na jednom mjestu biti obuhvaćena sva prava koja se ostvaruju putem Jedinstvenog upravnog odjela i posebnih odluka Općinskog načelnika, bez obzira na činjenicu jesu li propisana Zakonom kao obvezujuća ili su iznad standarda propisanih Zakonom. S obzirom da se navedenom Odlukom utječe na interese građana, potrebno je provesti savjetovanje s javnošću.